થોડી એક્સરસાઇઝ અને બહુબધા સ્કિન-શો પછી એમાં એક ભૂતપૂર્વ ઑલિમ્પિક સ્વિમર (ઝૅક એફ્રોન), એક ચક્રમ અને એક યુવતીનું ટ્રેઇની લાઇફગાર્ડ તરીકે સિલેક્શન થઈ જાય છે. ત્યાં લાંબા-પહોળા મિચને શંકા જાય છે કે આ બીચ પર ડ્રગ્સની દાણચોરી ચાલી રહી છે. શંકા જાય છે ત્યાંની એક ક્લબની પહોંચેલી માલકિન વિક્ટોરિયા લીડ્સ (પ્રિયંકા ચોપડા) પર. હવે આ વિક્ટોરિયાનું સીક્રેટ શું છે અને આ લાઇફગાડ્ર્સ ડૂબતા લોકોને બચાવવાની પોતાની ડ્યુટી છોડીને ACP પ્રદ્યુમ્ન જેવું કામ કરવામાં સફળ રહે છે કે કેમ એ જાણવા માટે તમારે પણ આ ફિલ્મમાં ઝંપલાવવાનું જોખમ ઉઠાવવું પડશે.